Sisukord
Register 🔎︎

# Leheküljestiilide loomine ja rakendamine

LibreOffice kasutab leheküljestiile lehekülje kujunduse määramiseks, kaasa arvatud lehekülje suund, taust, veerised, päised, jalused ja tekstiveerud. Dokumendi konkreetse lehekülje kujunduse muutmiseks tuleb luua kohandatud leheküljestiil ja see vajalikule leheküljele rakendada.

Lehekülje suuna muutmine

Lehekülje tausta muutmine

## Uue leheküljestiili loomine

1. Vali Vaade - Stiilid.

2. Klõpsa ikoonil Leheküljestiilid.

3. Tee paremklõps leheküljestiilide loendi mõnel elemendil ja vali Uus.

4. Vali kaart Korraldaja ja kirjuta väljale Nimi loodava stiili nimi.

5. Tee üht järgmistest:

- Loodava leheküljestiili rakendamiseks vaid ühele leheküljele vali väljal Järgmine stiil see leheküljestiil, mida dokumendis muidu kasutatakse.

- Loodava leheküljestiili rakendamiseks mitmele järjestikusele leheküljele vali väljal Järgmine stiil selle sama loodava stiili nimi. Leheküljestiili vahetamiseks sisesta hiljem soovitud asukohta manuaalne leheküljepiir koos erineva leheküljestiiliga.

6. Kasuta dialoogi kaarte leheküljestiili paigutussätete määramiseks ja klõpsa seejärel Sobib.

## Leheküljestiili rakendamine

1. Klõpsa leheküljel, millele soovid leheküljestiili rakendada.

2. Vali Vaade - Stiilid ja seejärel klõpsa ikoonil Leheküljestiilid.

3. Tee mõnel loendis oleval nimel topeltklõps.

## Uuele leheküljele leheküljestiili rakendamine

1. Klõpsa dokumendis kohale, kust soovid uut lehekülge alustada.

2. Vali Lisamine - Muud piirid - Manuaalne piir.

3. Vali Leheküljepiir.

4. Vali loendikastist leheküljestiil, mida soovid manuaalsele piirile järgnevale leheküljele rakendada.

5. Klõpsa Sobib.

Sarnased teemad

Leheküljenumbrid

Päised ja jalused

Leheküljestiili loomine aktiivse lehekülje põhjal

Peatüki nime ja numbri lisamine päisesse või jalusesse

Päiste ja jaluste vormindamine

Vaikemallide muutmine